Systém finančného riadenia štrukturálnych fondov, Kohézneho fondu a Európskeho námorného a rybárskeho fondu na programové obdobie 2014 – 2020, verzia 1.1
1.	Kapitola 2 Základné definície a pojmy sa upravuje takto:
Za definíciu „Certifikačný orgán“ (bod 6) sa zavádza nová definícia „Certifikačné overovanie“ (bod 7): 
„Certifikačné overovanie – je proces ktorý vykonáva certifikačný orgán v rámci svojich kompetencií s cieľom presvedčiť sa o správnosti, zákonnosti, oprávnenosti a overiteľnosti výdavkov, ako aj správnosti a zákonnosti postupu riadiaceho orgánu a platobnej jednotky pri realizácii príspevku.“
V nadväznosti na zavedenie novej definície dochádza v celej kapitole 2 Základné definície a pojmy k zmene číslovania nasledujúcich definícií.
2.	Kapitola 2 Základné definície a pojmy sa upravuje takto:
Definícia „Žiadosť o platbu (finančné nástroje)“ (pôvodne bod 88) sa upravuje nasledovne:
„Žiadosť o platbu (finančné nástroje) – doklad, na ktorého základe je prijímateľovi podľa zmluvy o financovaní poskytovaný príspevok, t. j. prostriedky EÚ a štátneho rozpočtu na spolufinancovanie v príslušnom pomere. Žiadosť o platbu (finančné nástroje) prijímateľ eviduje v ITMS (príloha 1c). Do času spustenia verejnej časti ITMS prijímateľ predkladá žiadosť o platbu (finančné nástroje) v papierovej forme a evidencia v ITMS sa jednotlivými subjektmi vykoná dodatočne.“.
3.	Kapitola 13 Zoznam príloh sa upravuje nasledovne:
Mení sa názov prílohy 1c „Žiadosť o platbu (finančné nástroje)“ na „Žiadosť o platbu (finančné nástroje) – poskytnutie 1. tranže“. Zároveň sa mení názov prílohy 1d „Pokyny k vyplneniu formuláru žiadosti o platbu (finančné nástroje)“ na „Pokyny k vyplneniu formuláru žiadosti o platbu (finančné nástroje) – poskytnutie 1. tranže“.
4.	Príloha 1c „Žiadosť o platbu (finančné nástroje)“ sa upravuje nasledovne:
Príloha 1c „Žiadosť o platbu (finančné nástroje)“ sa nahrádza prílohou „Žiadosť o platbu (finančné nástroje) – poskytnutie 1. tranže“.
5.	Príloha 1d „Pokyny k vyplneniu formuláru žiadosti o platbu (finančné nástroje)“ sa upravuje nasledovne:
Príloha 1d „Pokyny k vyplneniu formuláru žiadosti o platbu (finančné nástroje)“ sa nahrádza prílohou „Pokyny k vyplneniu formuláru žiadosti o platbu (finančné nástroje) – poskytnutie 1. tranže“.